Pronssikauden partaveitsi

**Pronssikauden partaveitsi** kuului pronssikaudella miehen hygieniavälineistöön yhdessä pinsettien, naskalin (kynnenalunen, tatuointi), veitsen ja kamman kanssa. Ne kuuluivat ainakin eliitin lähes päivittäin tarvitsemaan välineistöön, joka annettiin myös vainajalle mukaan hautaan. Ne olivat harvinaisia varhaispronssikaudella, mutta yleistyivät myöhäispronssikaudella.

## Historiaa
### Alku
Partaveitset ovat peräisin kivikaudelta, jossa terinä voitiin käyttää esimerkiksi teroitettuja simpukoita, hainhampaita tai lohkaistuja piikiviä. Metallisia teriä on löytynyt esimerkiksi hautakammioista Egyptistä, jossa niitä oli tehty kullasta tai kuparista 4000–3000 eaa. Parran ajaminen yleistyi pronssikaudella kaikkialla Lähi-idässä, Euroopassa ja Aasiassa. Kuitenkin esimerkiksi Balkanilta partaveitset puuttuivat pronssikaudella lähes kokonaan.

### Euroopassa
Varhaispronssikaudella monet partaveitset olivat pieniä, nelikulmaisia, yksi- tai kaksipuoleisesti teroitettuja ja hieman kaarevia teriä, jossa oli lyhyt kädensija toisessa päässä. Kädensija saattoi olla vain koukku, spiraalikierre tai se saattoi esittää hevosen tai ihmisen päätä. Monien terien selkä koristeltiin rivillä pieniä geometrisia kuvioita. Myöhäispronssikaudella partaveitset tehtiin suuremmiksi ja muodoltaan kolmion muotoisiksi. Kädensija muotoiltiin joutsenen kaulan tai spiraalikierteen muotoiseksi. Monet myöhäiset partaveitset ovat kauniisti ja tyylikkäästi koristeltuja. Niissä on esitetty vahvasti stilisoituneena laivoja, aurinkokuvioita, eläimiä ja ihmishahmoja, joiden aiheet on epäilemättä poimittu uskonnollisesta kuvastosta. Monteliuksen periodilla IV eli noin 1100–900 eaa. partaveitsien terät muuttuvat lähes koko Euroopassa symmetrisiksi ja joko puoliympyrän tai puolisuunnikkaan muotoisiksi. Näiden valmistajia ei ole vielä löydetty. Tällaisten terien selkäosassa on koristeluna lintu tai eläinkuvioita.

## Galleria

DO-2172-Gravfund fra Hvidegård.jpg|Hauta-antimia Hvidegårdin hautauksesta, Tanskasta. Näyte partaveitsen säilytyksestä.
DO-2241-Ragekniv fra Gerdrup.jpg|Partaveitsi, jossa kahvassa ihmisenpää
Scandinavian Civilization - bronze knives or razors.jpg|Piirroksessa varhaisen- (ylä) ja myöhäisen- (ala) Skandinavian pronssikauden partaveitset.
DO-6920-Ragekniv Neder Hvolris.jpg|Yksityiskohta Neder Hvolrisen partaveitsessä: ns. aurinkohevonen
DO-640-Pincet og ragekniv fra Løve.jpg|Pinsetit ja partaveitsi Løvestä, Tanskasta
Rakkniv fr Tåstorp, Friggeråker sn (Falköping), Gudhems hd, Västergötland (Montelius, Minnen (1917) Fig1265).jpg|Partaveitsi Tåstorpista, Länsigötanmaalta Ruotsista.
2M16-B2184 Rakkniv i brons fr Stora Lund, Gudhems sn.jpg|Katkennut partaveitsi Stora Lundista, Falköpingistä Ruotsista
Bronze age Razor - Firse sten Passage grave Falköping Sweden.jpg|Hevosenpääkoristeinen partaveitsi, Firse stenin kohteesta (RAÄ Falköpings östra 1:1)
GBM - Urnenfelder 1 Rasiermesser.jpg|Partaveitsi Pieringista Alabaijerista Saksasta, Uurnakenttäkulttuuri
GBM - Bronzezeit 1 Gussform Rasiermesser.jpg|Partaveitsen valinmuotti, Geiselhöringistä Alabaijerista
Bronze age late 1200-800BC Buda IMG 1042.JPG|Partaveitsiä Unkarista, 1200–800 eaa.
DO-622-Ornamenteret ragekniv fra Solbjerg.jpg|Partaveitsi (B10127) Solbjergista Tanskasta
DO-640-Pincet og ragekniv fra Løve.jpg|Pinsetit (B1515) ja partaveitsi (B3138), Løve, Holbæk, Tanska, myöhäispronssikausi
DO-754-Ravekniv fra Arnitlund.jpg|Partaveitsi (B7225), hautakummusta, Arnitlundin Haderslevista, Tanska, myöhäispronssikausi
GBM - Urnenfelder 1a Rasiermesser.jpg|Partaveitsi uurnakenttäkulttuurin haudasta Straubingista Alabaijerista Saksasta


## Lähteet

## Aiheesta muualla

* Kincad, Kaitlin : The Razor's Edge: Constructing Male Identity in Bronze and Iron Age Northern Europe , Theses and Dissertations, elokuu 2014

* Soikkeli-Jalonen, Anu: Pistoaseista partaveitsiin: Metalliesineet Suomen pronssikauden hautalöydöissä, 3.5.2017, Kalmistopiiri